**ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS**

**Kodas 145746984 ,Tilžės g. 63b ,Šiauliai**

Prie biudžeto išlaidų sąmatos

vykdymo ataskaitų už 2019 m. II ketvirtį

**A I Š K I N A M A S I S R A Š T A S**

Socialinių paslaugų centras vykdo programas pagal patvirtintas sąmatas ir finansavimo šaltinius iš savivaldybės ir valstybės biudžeto lėšų.

***Forma Nr.2*** ( 30 priemonė –pajamų už paslaugas praėjusių metų likutis ) Praėjusių metų įstaigos pajamų už socialines paslaugas likutis buvo 6300,0 Eur. Visa pajamų likučio suma 2019 m. sąmatoje įkelta į I ketvirtį pagal du išlaidų ekonominės klasifikacijos straipsnius : materialiojo turto paprastojo remonto prekių ir paslaugų įsigijimo išlaidas (2.2.1.1.1.15) - 3300,0 Eur , ir informacinių technologijų prekių ir paslaugų įsigijimo išlaidas (2.2.1.1.1.21) - 3000,0 Eur. Lėšos panaudotos tiksliai pagal straipsnius.

***Forma Nr. 2*** (32 priemonė- pajamos už paslaugas ) 2019 metų pradžioje patvirtinta sąmata 68000,0 Eur.

2019 metų gegužės 10 dieną raštu Nr. S-711 įstaiga pateikė prašymą padidinti pajamų planą 16000,0 Eurų pagal du išlaidų ekonominės klasifikacijos straipsnius : Komunalinių paslaugų įsigijimo išlaidos (2.2.1.1.1.20) ir Kitų prekių ir paslaugų įsigijimo išlaidos (2.2.1.1.1.30) . Šiaulių miesto tarybos 2019 m. birželio 6 d. sprendimu Nr. T-231 pajamų planas padidintas iki 84000,0 Eurų. Vykdant šią priemonę per I pusmetį gauta ir panaudota 45800,00 Eurų . Pagal kiekvieną išlaidų ekonominės klasifikacijos straipsnį gauti ir panaudoti asignavimai neviršijo leistinų patvirtintų išlaidų ekonominės klasifikacijos sąmatos straipsnių per ataskaitinį laikotarpį už kurį teikiamos ataskaitos . I pusmečio patvirtintas asignavimų planas -54600,00 Eur. Į savivaldybės biudžetą per I pusmetį pervesta 52900,00 Eur. Per ataskaitinį laikotarpį gauta 54105,70 Eur. pajamų už socialines paslaugas.

***Forma Nr. 2*** pagal finansavimo šaltinį 142 lėšos (valstybės biudžeto lėšos) valstybės deleguotoms funkcijoms vykdyti-tai yra atvejo vadybininkai ir socialiniai darbuotojai , dirbantys su šeimomis . Pirmo pusmečio patvirtintas asignavimų planas -154800,00 Eur. Per ataskaitinį laikotarpį gauta ir panaudota 153826,0 Eur. Darbo užmokesčiui ir socialiniam draudimui gauta ir panaudota 151400,0 Eurų. Pagal patvirtintą asignavimų sąmatą liko nepanaudota kvalifikacijos kėlimo išlaidų (2.2.1.1.1.16) -974,0 Eurai. Asignavimų nepanaudojimo priežastys per I pusmetį išsamiai aprašytos atskiroje formoje ir pateiktos Šiaulių miesto savivaldybės administracijos Strateginės plėtros ir ekonomikos departamento Strateginio planavimo ir finansų skyriui .

***Forma Nr.2*** pagal finansavimo šaltinį 151 – savivaldybės biudžeto lėšos . 2019 metų pradžioje patvirtinta sąmata įstaigos išlaikymui -982100,0 Eurų. I pusmečio asignavimų planas 496800,0 Eurų. Gauta ir panaudota 493920,0 Eur. Darbo užmokesčiui ir socialiniam draudimui (2.1) gauta ir panaudota 433200,00 Eurų.

2018 metų pabaigoje socialinių paslaugų centro įsiskolinimas sudarė 8268,85 Eur. 2019 metų I pusmečio pabaigoje įsiskolinimas - 5274,59 Eur. Didžiausią dalį įsiskolinimo sumos sudaro skola už komunalines paslaugas -4790,58 Eurų.

***Forma Nr. 4*** -Mokėtinų ir gautinų sumų ataskaita . Priede Nr. 1 ( kreditorių sąrašas) pateikta informacija apie įsiskolinimus pagal išlaidų ekonominės klasifikacijos straipsnius , paslaugų tiekėjus, lėšų šaltinius ir skolų terminus . Buhalterinėje pažymoje Nr.1 pateikta informacija apie debitorinį įsiskolinimą per 2019 metų I pusmetį .

***Forma Nr. 1*** pateikta informacija apie įstaigos pajamų įmokas į biudžetą, skirtas programai Nr. 32 ir 30 (praėjusių metų pajamų likutis ) finansuoti ,gautus , panaudotus ir negautus asignavimus taip pat pateikta informacija apie gautas pajamas už suteiktas socialines paslaugas per 2019 metų I pusmetį .

Socialinių paslaugų centras , kaip paramos gavėjas pagal LR paramos ir labdaros įstatymą 2019 metų birželio 30 dieną atskiroje banko sąskaitoje turi 395,76 Eur. 2 % paramos lėšų.

Direktorė Vida Šalnienė

Vyriausioji buhalterė Dalia Lapinskienė